pythainlp/thai-wiki-dataset-v4 huggingface dataset:
มอริส ลาครัวซ์

มอริส ลาครัวซ์  เป็นเครื่องหมายการค้าระดับหรูของนาฬิกาข้อมือสัญชาติสวิส ที่อยู่ในรัฐชูรา ซึ่งมีสำนักงานใหญ่อยู่ที่กรุงซูริก
ประวัติ.
มอริส ลาครัวซ์ ได้รับการก่อตั้งในฐานะเป็นส่วนหนึ่งของเดสโค ฟอน ชุลเทส โดยก่อตั้งขึ้นในปี ค.ศ. 1889 เดสโค ฟอน ชุลเทส (เดสโค) เป็นบริษัทเก่าแก่ที่มีรากฐานมาจากการค้าผ้าไหม ตั้งแต่ปี ค.ศ. 1946 เดสโคยังเป็นตัวแทนของนาฬิกาหรู เช่น โอเดอมาร์ ปิเกต์, ฮอยเออร์, อีเทอร์นา และเจเกอร์-เลอคูลทร์ นานนับปี ในช่วงหลายปีที่ผ่านมา เดสโคเริ่มสนใจธุรกิจนาฬิกามากขึ้น และในปี ค.ศ. 1961 เดสโคได้ซื้อโรงงานผลิตที่ชื่อเทียรา ณ แซงแญแลฌีเยร์ ในรัฐฌูว์รา ประเทศสวิตเซอร์แลนด์ ซึ่งมีการผลิตนาฬิกาตราสินค้าเฉพาะสำหรับบุคคลภายนอก ในปี ค.ศ. 1975 เดสโคเริ่มทำการตลาดนาฬิกาภายใต้แบรนด์มอริส ลาครัวซ์ โดยมีสมาชิกคณะกรรมการของเดสโค ฟอน ชุลเทส, บริษัทแม่และผู้ก่อตั้งของมอริส ลาครัวซ์ ซึ่งมีชื่อว่า มร.ลาครัวซ์
ส่วนในปี ค.ศ. 1980 มอริส ลาครัวซ์ ประสบความสำเร็จอย่างมากจนโรงงานในแซงแญแลฌีเยร์หยุดการผลิตสำหรับบุคคลภายนอก ในปี 1989 มอริส ลาครัวซ์ ได้รับตำแหน่งผู้จัดทำกล่องใส่ของเควโลส เอส.เอ. ซึ่งตั้งอยู่ในแซงแญแลฌีเยร์เช่นกัน ความสามารถในการสร้างกล่องใส่นาฬิกาภายในองค์กรทำให้มอริส ลาครัวซ์ ฉีกแนวเมื่อเทียบกับบริษัทนาฬิกาหรูอื่น ๆ
ในช่วงคริสต์ทศวรรษ 1990 มอริส ลาครัวซ์ มีประสบการณ์ "ทะยานขึ้นเหมือนจรวด" ด้วยการเปิดตัวกลุ่มผลิตภัณฑ์ "เลอเมกานีค" ระดับไฮเอนด์ ซึ่งภายหลังเปลี่ยนชื่อเป็นกลุ่มผลิตภัณฑ์ "มาสเตอร์พีซ" ในช่วงเวลานี้ บริษัทได้ยกระดับตนเองสู่ระดับสูงของ"ผู้ผลิต"นาฬิกาสวิส โดยทั้งการยึด 'ศิลปะการทำนาฬิกาสวิส' แบบดั้งเดิม และโดยการสร้างขบวนการของตัวเองสำหรับคอลเลกชันชิ้นเอก
ในปี ค.ศ. 2010 มอริส ลาครัวซ์ มีพนักงานประมาณ 220 คนทั่วโลก และมีตัวแทนอยู่ในร้านค้าประมาณ 4,000 แห่งในกว่า 60 ประเทศทั่วโลก
สโมสรวอลเลย์บอลชายขอนแก่น

สโมสรวอลเลย์บอลชายขอนแก่น เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดขอนแก่น โดยทีมนี้เข้าแข่งขันในวอลเลย์บอลไทยแลนด์ลีก
รายชื่อผู้เล่นปัจจุบัน.
"ข้อมูล ณ เดือนมกราคม พ.ศ. 2562"
อดีตผู้เล่น.
<templatestyles src="Col-begin/styles.css"/>
อีซาแบลแห่งกูอิงบรา สมเด็จพระราชินีแห่งโปรตุเกส

อีซาแบลแห่งกูอิงบรา  เป็นพระราชินีแห่งโปรตุเกส ทรงเป็นธิดาของอิงฟังตึเปดรูแห่งโปรตุเกส ดยุคแห่งกูอิงบรา ผู้สำเร็จราชการแผ่นดินแห่งโปรตุเกสกับอะลิซาแบ็ตแห่งอูร์เฌ็ลย์ ธิดาของเฌามาที่ 2 เคานต์แห่งอูร์เฌ็ลย์
วันที่ 6 พฤษภาคม ค.ศ. 1447 อีซาแบลได้สมรสกับพระเจ้าอาฟงซูที่ 5 แห่งโปรตุเกสซึ่งเป็นลูกพี่ลูกน้องของพระองค์
พระราชประวัติ.
อิซาเบลแห่งกูอิงบราประสูติเมื่อวันที่ 1 มีนาคม ค.ศ. 1432 ทรงเป็นธิดาของอิงฟังตึเปดรู ดยุคแห่งกูอิงบรากับอะลิซาแบ็ต เคาน์เตสแห่งอูร์เฌ็ลย์ พระอัยกาฝั่งบิดาของพระองค์คือพระเจ้าฌูเอาที่ 1 แห่งโปรตุเกส ส่วนพระอัยกาฝั่งมารดาคือเฌามาที่ 2 เคานต์แห่งอูร์เฌ็ลย์
บิดาของพระองค์ทำหน้าที่เป็นผู้สำเร็จราชการแผ่นดินให้พระเจ้าอาฟงซูที่ 5 แห่งโปรตุเกส หลานชาย (ลูกของพี่น้อง) ที่อยู๋ในช่วงวัยเยาว์ มีบันทึกว่าพระองค์กับอาฟงซูได้มีความรักต่อกัน ทั้งคู่หมั้นหมายกันในปี ค.ศ. 1445 สร้างความโกรธเกรี้ยวแก่อาฟงซูที่ 1 ดยุคแห่งบรากังซาที่ต้องการให้กษัตริย์สมรสกับหลานสาวคนใดคนหนึ่งของตน (คือ อิซาเบลแห่งโปรตุเกสที่ต่อมาเป็นมารดาของสมเด็จพระราชินีนาถอิซาเบลที่ 1 แห่งกัสติยา กับเบียตริซแห่งโปรตุเกสที่ต่อมาสมรสกับอิงฟังตึฟือร์นังดู ดยุคแห่งวีเซวและเป็นมารดาของพระเจ้ามานูเอลที่ 1 แห่งโปรตุเกส) ในการสมรสอิซาเบลได้รับรายได้จากซังตาไร, อัลวายาซือรือ, ซิงตรา และโตรึชแวดรัช
อิซาเบลกับอาฟงซูสมรสกันเมื่อวันที่ 6 พฤษภาคม ค.ศ. 1447 ทั้งคู่มีพระโอรสธิดาด้วยกันสามคน คือ
อาฟงซูรับดยุคแห่งบรากังซามาเป็นที่ปรึกษาส่วนพระองค์ในปี ค.ศ. 1448 บิดาของอิซาเบลถึงแก่กรรมอย่างน่าสงสัยในช่วงที่พี่ชายของพระองค์ถูกขับไล่ออกจากกูอิงบรา อย่างไรก็ดีอิซาเบลยังคงเป็นที่โปรดปรานของพระสวามี พระองค์ได้ทำหน้าที่ดูแลดัชชีกูอิงบราจนกระทั่งพี่ชายของพระองค์กลับมาในปี ค.ศ. 1454 ปี ค.ศ. 1455 อิซาเบลได้จัดพิธีอันยิ่งใหญ่ที่ราชสำนักเพื่อฉลองการพ้นผิดของพระบิดาและได้ฝังร่างของเขาใหม่อย่างยิ่งใหญ่ ไม่นานนักพระองค์ก็สิ้นพระชนม์ด้วยวัย 23 พรรษาอย่างเป็นปริศนา เป็นไปได้ว่าพระองค์อาจถูกวางยาพิษ ร่างของพระองค์ถูกฝังที่อารามบาตัลยา
พระราชพงศาวดารกรุงศรีอยุธยา ฉบับพระจักรพรรดิพงศ์ (จาด)

พระราชพงศาวดารกรุงศรีอยุธยา ฉบับพระจักรพรรดิพงศ์ (จาด) เป็นพงศาวดารสยามสมัยอาณาจักรอยุธยา เนื้อหาเริ่มตั้งแต่แรกสถาปนากรุงศรีอยุธยาจนถึงปลายรัชสมัยพระเจ้าท้ายสระ ต้นฉบับเป็นใบลานรวม 17 ผูก เนื้อหาส่วนใหญ่คล้ายกับพระราชพงศาวดารกรุงศรีอยุธยาฉบับอื่น ๆ ที่ชำระในสมัยรัตนโกสินทร์ตอนต้น แต่เนื้อหาตั้งแต่รัชกาลสมเด็จพระนารายณ์มหาราชเป็นต้นไปแตกต่างจากพงศาวดารฉบับอื่น ๆ มาก สันนิษฐานว่าส่วนนี้เขียนขึ้นตั้งแต่สมัยราชวงศ์บ้านพลูหลวง
ประวัติ.
ปี พ.ศ. 2451 นายจิตรได้มอบพระราชพงศาวดารฉบับนี้ให้หอพระสมุดวชิรญาณ โดยอุทิศในนามของพระจักรพรรดิพงศ์ (จาด) เจ้ากรมในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ผู้เป็นบิดา ระยะแรกสมเด็จพระเจ้าบรมวงศ์เธอ กรมพระยาดำรงราชานุภาพ สภานายกหอพระสมุดวชิรญาณในขณะนั้น ทรงเข้าพระทัยว่าเป็นฉบับเดียวกับพระราชพงศาวดาร ฉบับหมอบรัดเล เพราะเนื้อหาตอนต้นตรงกัน ภายหลังทรงตรวจสอบอีกครั้งจึงพบว่าเนื้อความตั้งแต่รัชสมัยสมเด็จพระนารายณ์มหาราชต่างกับฉบับอื่น ๆ มาก ความแตกต่างนี้ทรงสันนิษฐานว่าไม่ใช่โดยแทรกเพิ่มเติมหรือแก้ไขในภายหลัง แต่ต่างมาตั้งแต่เมื่อแต่งเนื้อเรื่อง จึงโปรดให้พิมพ์เฉพาะส่วนที่ไม่ตรงกันนั้นออกเผยแพรในชื่อ "พระราชพงศาวดารกรุงเก่า ฉบับพระจักรพรรดิพงษ์ (จาด)" เป็นส่วนหนึ่งของ "ประชุมพงษาวดาร ภาคที่ 8" พระยาศรีภูริปรีชา (กมล สาลักษณ) เป็นเจ้าภาพพิมพ์ครั้งแรกเพื่อแจกในงานศพคุณหญิงศรีภูริปรีชา (พึ่ง) ในปี พ.ศ. 2460
ต่อมากรมศิลปากรจึงได้จัดพิมพ์พระราชพงศาวดารฉบับนี้อีกครั้ง เป็นฉบับสมบูรณ์ครั้งแรกในชื่อ "พระราชพงศาวดารกรุงศรีอยุธยา ฉบับพระจักรพรรดิพงศ์ (จาด)" โดยสอบเทียบพระราชพงศาวดารกรุงเก่า ฉบับหลวงประเสริฐอักษรนิติ์ พระราชพงศาวดาร ฉบับพันจันทนุมาศ (เจิม) และพระราชพงศาวดาร ฉบับพระราชหัตถเลขา และทำเชิงอรรถกำกับส่วนที่ต่างกัน พิมพ์เป็นอนุสรณ์ในงานพระราชทานเพลิงศพ พลโท พระยากลาโหมราชเสนา (เล็ก ปาณิกบุตร) ในปี พ.ศ. 2502 ถึงปี พ.ศ. 2507 กรมศิลปากรจึงนำมาพิมพ์อีกครั้ง โดยนำพระราชพงศาวดาร ฉบับพันจันทนุมาศ (เจิม) เฉพาะตอนที่เกี่ยวกับสมัยกรุงศรีอยุธยามาพิมพ์รวมด้วย มีชื่อว่า "พระราชพงศาวดารกรุงศรีอยุธยา ฉบับพันจันทนุมาศ (เจิม) กับพระจักรพรรดิพงศ์ (จาด)"
ต่อมาองค์การค้าของคุรุสภาได้รับอนุญาตจากกรมศิลปากรให้พิมพ์พระราชพงศาวดารฉบับนี้จำหน่ายในปี พ.ศ. 2533 โดยแยกเป็น 2 เล่มจบ โดยเล่ม 1 จบความที่สมเด็จพระมหาธรรมราชาธิราชเสด็จสวรรคต ส่วนเล่ม 2 ดำเนินความที่เหลือต่อจนจบพระราชพงศาวดาร
อีเซอร์โลน

อีเซอร์โลน  เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ถือเป็นเมืองที่ใหญ่ที่สุดในภูมิภาคเซาเออร์ลันท์ (Sauerland)
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ฆอร์เฆ อากิโน

ฆอร์เฆ ดานิเอล อากิโน เกร์เรโร (เกิดเมื่อวันที่ 14 ธันวาคม ค.ศ. 1987 เกิดที่ซิวดัดเดลเอสเต ประเทศปารากวัย) เป็นนักฟุตบอลชาวปารากวัย ตำแหน่งกองหลัง และปัจจุบันอยู่กับสโมสรซานเตียโกมอร์นิง
เจย์ เอ็มมานูเอล-โธมัส

เจย์ แอสตัน เอ็มมานูเอล-โธมัส (27 ธันวาคม ค.ศ. 1990 —) เป็นนักฟุตบอลชาวอังกฤษ เคยเล่นตำแหน่งกองหน้าให้กับพีทีที ระยอง ในไทยลีก เขาเป็นผลผลิตของสโมสรเยาวชนอาร์เซนอล สามารถเล่นได้ทั้งตำแหน่งกองหน้าและปีก
นากัตสึ

นากัตสึ  เป็นนครทางตอนเหนือของจังหวัดโออิตะ เกาะคีวชู ประเทศญี่ปุ่น ตั้งอยู่ติดพรมแดนจังหวัดฟูกูโอกะ ในเดือนมีนาคม ค.ศ. 2017 นากัตสึมีประชากรโดยประมาณ 84,701 คน ความหนาแน่น 170 คนต่อตารางกิโลเมตร
ไมอา ซูทอโร-อิง

ไมอา แคแซนดรา ซูทอโร-อิง (อักษรโรมัน: Maya Kasandra Soetoro-Ng; 15 สิงหาคม ค.ศ. 1970) เป็นสตรีลูกครึ่งอเมริกัน-อินโดนีเซีย และเป็นน้องสาวร่วมมารดากับบารัก โอบามา ประธานาธิบดีสหรัฐคนที่ 44 เดิมประกอบกิจเป็นครูสอนวิชาประวัติศาสตร์ในโรงเรียนมัธยมศึกษา ปัจจุบันทำงานเป็นผู้เชี่ยวชาญในมหาวิทยาลัย และเป็นผู้อำนวยการศูนย์ช่วยเหลือชุมชนและการเรียนรู้เกี่ยวกับสังคมโลกของสถาบันสปาร์ก เอ็ม. มัตสึนางะเพื่อสันติภาพและแก้ปัญหาความขัดแย้ง (Spark M. Matsunaga Institute for Peace & Conflict Resolution) ตั้งอยู่ในวิทยาลัยสังคมและวิทยาศาสตร์ มหาวิทยาลัยฮาวาย มาโนอา
ประวัติ.
ไมอาเกิดที่โรงพยาบาลเซนต์กาโรลุส ซึ่งเป็นโรงพยาบาลคาทอลิกในกรุงจาการ์ตา ประเทศอินโดนีเซีย เป็นบุตรสาวของแอนน์ ดันแฮม นักมานุษยวิทยาวัฒนธรรมชาวอเมริกัน กับโลโล ซูโตโร นักธุรกิจชาวอินโดนีเซีย และเป็นน้องสาวต่างบิดาของบารัก โอบามา ประธานาธิบดีสหรัฐคนที่ 44 เธอกล่าวว่าชื่อตั้งตามมายา แองเจอโล (Maya Angelou) กวีหญิงชาวอเมริกัน
ทั้งบารักและไมอาใช้ชีวิตไปมาระหว่างฮาวายกับอินโดนีเซียหลายปี ก่อนที่แม่จะตัดสินใจเลือกไปใช้ชีวิตที่อินโดนีเซียกับเธอ แต่หลังการหย่าร้างของพ่อแม่ โลโลสมรสใหม่ ไมอาจึงมีน้องต่างแม่อีกสองคนคือ ยูซุฟ อาจี ซูโตโร (เกิด ค.ศ. 1981) และราฮายู นูร์ไมดา ซูโตโร (เกิด ค.ศ. 1984)
ขณะที่ยังอยู่ในอินโดนีเซีย เธอเรียนในรูปแบบการจัดการศึกษาในครอบครัวโดยมีมารดาเป็นผู้สอน และเคยเข้าเรียนโรงเรียนนานาชาติจาการ์ตาช่วง ค.ศ. 1981–1984 ต่อมาเธอย้ายกลับไปฮาวายและเข้าเรียนที่โรงเรียนปูนาโฮอูในโฮโนลูลูที่เดียวกับบารักพี่ชาย จนสำเร็จการศึกษาใน ค.ศ. 1988
เธอสำเร็จการศึกษาศิลปศาสตรบัณฑิตจากวิทยาลัยบาร์นาร์ดแห่งมหาวิทยาลัยโคลัมเบีย สำเร็จการศึกษาศิลปศาสตรมหาบัณฑิตด้านการศึกษาภาษา และอักษรศาสตรมหาบัณฑิตด้านการศึกษาระดับมัธยมจากมหาวิทยาลัยนิวยอร์ก และในปี ค.ศ. 2006 ได้รับปรัชญาดุษฎีบัณฑิตด้านการศึกษานานาชาติเปรียบเทียบจากมหาวิทยาลัยฮาวาย มาโนอา
ชีวิตส่วนตัว.
ไมอาสมรสกับคอนราด อิง  ชาวแคนาดาเชื้อสายจีนจากเมืองเบอร์ลิงตัน รัฐออนแทริโอ เมื่อ ค.ศ. 2003 สามีมีพื้นเพเป็นชาวมาเลเซียเชื้อสายจีน ปัจจุบันถือสัญชาติอเมริกัน เขาเคยเป็นผู้อำนวยการศูนย์สมิทโซเนียนเอเชียแปซิฟิกอเมริกา และเป็นผู้ช่วยศาสตราจารย์สถาบันออกแบบสื่อสร้างสรรค์ มหาวิทยาลัยฮาวาย ปัจจุบันดำรงตำแหน่งผู้อำนวยการศูนย์ดอรีสดุ๊กแชงกรีลาเพื่อศิลปะและวัฒนธรรมอิสลามในฮาวาย (Doris Duke Shangri La Center for Islamic Arts and Culture in Hawaii) เมืองโฮโนลูลู รัฐฮาวาย ทั้งสองมีบุตรสาวสองคนคือซูไฮลา และซาวีตา
ไมอานิยามตนเองว่าเป็นชาวพุทธปรัชญา (philosophically Buddhist) เธอพูดภาษาอินโดนีเซีย, สเปน และอังกฤษ
สายริชมอนด์–วอร์มสปริงส์/เซาท์ฟรีมอนต์

สายริชมอนด์–วอร์มสปริงส์/เซาท์ฟรีมอนต์ (ชื่อเดิม สายริชมอนด์–ฟรีมอนต์) เป็นเส้นทางหนึ่งของระบบขนส่งมวลชนในพื้นที่อ่าวซานฟรานซิสโก เริ่มต้นที่สถานีวอร์มสปริงส์/เซาท์ฟรีมอนต์ สิ้นสุดที่สถานีริชมอนด์ รวมทั้งสิ้น 19 สถานี โดยในบางช่วงของเส้นทางจะแบ่งใช้งานร่วมกับสายที่เหลืออีก 4 สาย
สีประจำเส้นทางคือสีส้ม และอีเบอาร์ทีเรียกชื่อสายนี้ว่า สายสีส้ม
อ็อทโท ลาเกอร์เฟ็ลท์

อ็อทโท คริสทีอาน ลูทวิช ลาเกอร์เฟ็ลท์  เกิดเมื่อวันที่ 20 กันายน 2424 ณ ฮัมบวร์ค จักรวรรดิเยอรมัน เป็นบุตรชายของเทินเนียส โยฮัน อ็อทโท ลาเกอร์เฟ็ลท์ และมารีอา ลาเกอร์เฟ็ลท์ บิดาของเขาเป็นผู้ก่อตั้งบริษัท ลาเกอร์เฟ็ลท์ ซึ่งเป็นบริษัทนำเข้านมระเหย ส่วนบิดาของเขานั้นเป็นพ่อค้าไวน์ในฮัมบวร์ค ส่วนมารดาของเขาเป็นลูกสาวพ่อค้าในเบอร์ลิน เขาแต่งงานกับเอลีซาเบ็ท บาลมัน บุตรสาวของนักการเมืองท้องถิ่นของเยอรมนี มีบุตร 3 คนคือ
อ็อทโท ลาเกอร์เฟ็ลท์ เสียชีวิตเมื่อวันที่ 4 กรกฎาคม 2510 ขณะมีอายุ 85 ปี
วอลเลย์บอลหญิงไทยเดนมาร์คซูเปอร์ลีก 2019

วอลเลย์บอลไทยเดนมาร์คซูเปอร์ลีก 2019 เป็นการแข่งขันวอลเลย์บอลประเภททีมหญิง จำนวน 6 ทีม โดยการแข่งขันครั้งนี้จัดขึ้นเป็นครั้งที่ 7 ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทย
การแบ่งกลุ่ม.
การจับฉลากแบ่งกลุ่มทีมชนะเลิศไทยแลนด์ลีกและทีมรองชนะเลิศไทยแลนด์ลีกจะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 17 มีนาคม พ.ศ. 2562 ณ เอ็มซีซีฮอลล์ เดอะมอลล์บางกะปิ กรุงเทพมหานคร
อันดับการแข่งขัน.
<templatestyles src="Col-begin/styles.css"/>
พิพิธภัณฑสถานแห่งชาติ หอศิลป

พิพิธภัณฑสถานแห่งชาติ หอศิลป  หรือ หอศิลป์เจ้าฟ้า เป็นหอศิลป์และเป็นหนึ่งในพิพิธภัณฑสถานแห่งชาติของประเทศไทย ตั้งอยู่ข้างสะพานพระปิ่นเกล้า ถนนเจ้าฟ้า เขตพระนคร กรุงเทพมหานคร ในอาคารที่เดิมเคยเป็นโรงกษาปณ์ ออกแบบโดยนายคาร์โล อัลเลกรี (Carlo Allegri) สถาปนิกชาวอิตาลี วัตถุประสงค์หลักเพื่อเป็นสถานที่เก็บรวบรวม และจัดแสดงผลงานศิลปะประเภททัศนศิลป์ ตลอดจนเป็นศูนย์ศึกษาวิจัยและเผยแพร่ความรู้เกี่ยวกับเกี่ยวกับศิลปะไทยประเพณีและร่วมสมัย 
ภายในจัดแสดงภาพศิลปะไทยจนถึงการถ่ายภาพบุคคลที่ได้รับอิทธิพลจากตะวันตกในคริสต์ศตวรรษที่ 19 รวมถึงผลงานร่วมสมัย ศิลปะจัดแสดงที่สำคัญ ได้แก่ พระบฏวัดดอกเงิน รูปแบบศิลปะสามารถกำหนดอายุอยู่ในช่วงพุทธศตวรรษที่ 21 พบในกรุเจดีย์วัดดอกเงิน อำเภอฮอด จังหวัดเชียงใหม่ จากการขุดสำรวจแหล่งโบราณคดีพื้นที่น้ำท่วมจากการสร้างเขื่อนภูมิพลเมื่อ พ.ศ. 2502 พบครั้งแรกในสภาพถูกม้วนกลมใส่ในหม้อดินร่วมกัยพระพุทธรูปและของมีค่าต่าง ๆ ภายในพิพิธภัณฑ์ยังมีแบบร่างปฐมบรมราชานุสรณ์ ผลงานของศาสตราจารย์ศิลป พีระศรี
พิพิธภัณฑ์สมเด็จพระพันวัสสาอัยยิกาเจ้า

พิพิธภัณฑ์สมเด็จพระพันวัสสาอัยยิกาเจ้า เป็นพิพิธภัณฑ์ที่จัดแสดงพระราชกรณียกิจของสมเด็จพระศรีสวรินทิราบรมราชเทวี พระพันวัสสาอัยยิกาเจ้าในพระบาทสมเด็จพระจุลจอมเกล้าเจ้าอยู่หัว ก่อตั้งขึ้นในปี พ.ศ. 2551 ที่พระตำหนักเดิมของสมเด็จพระพันวัสสาอัยยิกาเจ้าภายในวังสระปทุม
ประวัติ.
พิพิธภัณฑ์สมเด็จพระพันวัสสาอัยยิกาเจ้าตั้งอยู่ที่ "พระตำหนักใหญ่" ซึ่งเป็นพระตำหนักที่เคยเป็นที่ประทับของสมเด็จพระพันวัสสาอัยยิกาเจ้า พระตำหนักแห่งนี้เป็นที่ประทับของพระองค์ตั้งแต่ปี พ.ศ. 2459 จนกระทั่งเสด็จสวรรคตในปี พ.ศ. 2498 พระตำหนักใหญ่สร้างเสร็จเมื่อราวปี พ.ศ. 2457–2458 การตกแต่งภายในทรงออกแบบด้วยพระองค์เอง โดยให้ความสำคัญกับทิศทางการไหลของลมในแต่ละฤดูกาล หลังจากที่พระองค์สวรรคตแล้ว พระตำหนักดังกล่าวได้ถูกส่งต่อไปยังสมเด็จพระศรีนครินทราบรมราชชนนี พระสุณิสา (ลูกสะใภ้) ของพระองค์ ก่อนที่จะส่งต่อไปยังสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเมื่อสมเด็จพระศรีนครินทราบรมราชชนนีเสด็จสวรรคต
เมื่อวันที่ 27 ตุลาคม พ.ศ. 2548 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงก่อตั้งมูลนิธิสมเด็จพระพันวัสสาอัยยิกาเจ้าเพื่อรวบรวมและทำหน้าที่เป็นศูนย์ข้อมูลรายละเอียดเกี่ยวกับพระประวัติและพระราชกรณียกิจของสมเด็จพระพันวัสสาอัยยิกาเจ้า ซึ่งทรงเป็นที่รู้จักจากการจัดนิทรรศการศิลปะและวัฒนธรรมสยามในรัชสมัยของพระบาทสมเด็จพระจุลจอมเกล้าเจ้าอยู่หัว เนื่องในโอกาสวันเฉลิมพระชนมายุ 80 พรรษาของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 5 ธันวาคม พ.ศ. 2550 พระองค์ทรงมีพระราชดำรัสขอให้ใช้พระตำหนักแห่งนี้เพื่อจัดแสดงพระราชกรณียกิจของสมเด็จพระพันวัสสาอัยยิกาเจ้า การประกาศดังกล่าวได้ตามมาด้วยการเปิดพิพิธภัณฑ์เมื่อวันที่ 17 ธันวาคม พ.ศ. 2551 ซึ่งตรงกับวันคล้ายวันสวรรคตปีที่ 53 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ "พระตำหนักใหญ่"
พระตำหนักและพิพิธภัณฑ์ถูกจำกัดการเข้าถึง เนื่องจากตั้งอยู่ในบริเวณวังสระปทุม ซึ่งปัจจุบันใช้เป็นที่ประทับของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเปิดให้นักท่องเที่ยวเข้าชมโดยต้องมีการนัดหมายเป็นพิเศษเท่านั้น
นิทรรศการ.
พิพิธภัณฑ์แห่งนี้ประกอบด้วยส่วนนิทรรศการหลักและส่วนนิทรรศการพระตำหนักใหญ่ นิทรรศการส่วนหน้าจะนำเสนอรายละเอียดเกี่ยวกับประวัติของอาคารรวมถึงพระประวัติของสมเด็จพระพันวัสสาอัยยิกาเจ้า นิทรรศการส่วนหลังรวบรวมของสะสมที่แยกออกเป็น 3 ช่วงเวลา ซึ่งสอดคล้องกับช่วงพระชนมายุของพระราชโอรสคือสมเด็จพระมหิตลาธิเบศร อดุลยเดชวิกรม พระบรมราชชนก
ชั้นสองของพระตำหนักมีห้องพระบรรทมที่เปิดออกไปสู่พระระเบียงซึ่งสมเด็จพระพันวัสสาอัยยิกาเจ้าทรงเป็นประธานในพระราชพิธีราชาภิเษกสมรส
วันอัส

วันอัส  เป็นวงบอยแบนด์ชาวเกาหลีใต้ก่อตั้งโดยอาร์บีดับเบิลยู วงประกอบด้วยสมาชิก 5 คน ประกอบด้วย ซอโฮ, อีโด, กอนฮี, ฮวานอุง และชีอน แต่เดิมมีสมาชิก 6 คนคือ เรเวน ซึ่งออกจากวงเมื่อเดือนตุลาคม 2022 วงเปิดตัวเมื่อวันที่ 9 มกราคม 2019 ด้วยอีพี "Light Us" พร้อมกับซิงเกิล "Valkyrie"
สมาชิก.
ตำแหน่งทางการดัดแปลงมาจากอาร์บีดับเบิลยูและสมาชิก
อดีตสมาชิก
มัสยิดไถจง

มัสยิดไถจง  เป็นมัสยิดในเขตหนานถุน ไถจง ไต้หวัน สร้างขึ้นเป็นแห่งที่สี่ในไต้หวัน
ความเป็นมา.
หลังหลบหนีจากจีนแผ่นดินใหญ่มายังไต้หวันในช่วงสงครามกลางเมืองจีน ค.ศ. 1949 พร้อมกับรัฐบาลชาตินิยม ชาวจีนมุสลิมบางคนมาพำนักอยู่ที่เถียนจงในจางฮฺว่า และรวมตัวกันละหมาดในบ้านเรือนบางแห่ง แห่งที่มีชื่อเสียงที่สุด คือ เรือนของฉี ยฺหวีเหล่า (耆于老) ครั้นมีผู้ละหมาดมากขึ้น สถานที่ดังกล่าวก็ไม่รองรับจำนวนคนทั้งหมดอีก
อาคารแรก.
นับแต่นั้น ชาวมุสลิมจึงวางแผนจะสร้างมัสยิดขึ้นใน ค.ศ. 1951 โดยระดมทุนจากหลายแหล่ง รวมถึงจากรัฐบาลซาอุดีอาระเบีย พวกเขาจัดตั้งมัสยิดขึ้น ณ บ้านทรงญี่ปุ่น เลขที่ 12 ซอย 165 ถนนจงเซี่ยว (忠孝路) เขตใต้ มัสยิดมีขนาด 130 ตารางเมตร ต่อมาในเดือนเมษายน ค.ศ. 1975 รัฐมนตรีว่าการกระทรวงคมนาคมแห่งซาอุดีอาระเบียมาเยี่ยมเยือนและพบว่า บ้านดังกล่าวทรุดโทรมเต็มที จึงให้ทุนแก่สมาคมมุสลิมจีนมาสร้างมัสยิดแห่งใหม่ในไถจง
อาคารปัจจุบัน.
เนื่องจากอุปสรรคทางการเงิน โครงการก่อสร้างมัสยิดแห่งใหม่ในไถจงจึงพักไว้ชั่วคราวจนกระทั่งเดือนพฤษภาคม ค.ศ. 1989 จึงกลับมาดำเนินงานจนเสร็จในเดือนสิงหาคม ค.ศ. 1990 แต่โครงการทั้งหมด พร้อมการจัดสร้างอาคารเสริมและเครื่องใช้สอย มาลุล่วงเอาใน ค.ศ. 1994 ปรากฏผลเป็นมัสยิดหลังปัจจุบัน ณ ถนนต้าตุนใต้ (大燉南路)
สถาปัตยกรรม.
หลังได้รับเลือกตั้งมาใหม่ใน ค.ศ. 1990 กรรมการมัสยิดต่อเติมมัสยิดออกไปหลายส่วน ได้แก่ อาคารสามชั้น ร้านค้าอิสลาม ร้านอาคารอิสลาม ห้องชุดและที่พำนักของอิหม่าม ห้องเรียน และสุสานมุสลิม
มาริโอปาร์ตี (วิดีโอเกม)

มาริโอปาร์ตี  เป็นวิดีโอเกมที่ผลิดโดยฮัดซันซอฟต์และเผยแพร่โดยนินเทนโด สำหรับเครื่องนินเทนโด 64. โดยเผยแพร่ในญี่ปุ่นในเดือนธันวาคม ค.ศ.1998, และในอเมริกาเหนือกับยุโรปในช่วงต้นปีค.ศ.1999 "มาริโอปาร์ตี" เป็นเกมแรกสุดของซีรีส์ "มาริโอปาร์ตี"
วิธีเล่น.
"มาริโอปาร์ตี" เป็นเกมกระดานที่ผู้เล่นจะต้องโยนลูกเต๋าและเดินตามตัวเลขของลูกเต๋าซึ่งมีตั้งแต่เลข 1 ถึง 10 แต่ละช่องมีผลแตกต่างกัน ขึ้นอยู่กับว่าผู้เล่นจะหยุดตรงไหน โดยมีภารกิจหลักคือเก็บดาวให้มากกว่าผู้เล่นคนอื่น และผู้ชนะคือผู้ที่มีดาวมากที่สุด หลังจากเล่นครบทุกตาแล้ว
บางด่านจะมีดาวอยู่แค่ดวงเดียว แต่บางด่านจะมีมากกว่านั้น โดยจะปรากฏบนกระดานแบบสุ่ม จนกว่าผู้เล่นจะซื้อดาวด้วยเงิน 20 เหรียญ หลังจากนั้นดาวดวงใหม่อาจจะปรากฏบนช่องกระดานอื่น หรือจะอยู่ที่เดิม ผู้เล่นคนอื่นสามารถจะขโมยดาวได้โดยเดินลงในช่องที่มีบูก่อน แล้วต้องจ่ายเงิน 50 เหรียญเพื่อขโมยดาว ส่วนการขโมยเงินนั้นมันจะขโมยโดยไม่ใช้เงิน
ภารกิจรองนั้นคือการเก็บเงินได้มากที่สุด ซึ่งจะใช้ตอนที่มีผู้เล่นบางคนที่มีจำนวนดาวเท่ากัน. ผู้เล่นจะเก็บเงินได้ที่ช่องสีน้ำเงินหรือชนะมินิเกม. แต่จะเสียเงินถ้าลงในช่องสีแดง, ลงในช่องที่มีบาวเซอร์อยู่ หรือแพ้มินิเกม
หลังจากจบเกมในแต่ละรอบแล้ว (ป.ล. หลังจากผู้เล่นทั้งสี่คนเล่นเสร็จแล้ว) จะมีการสุ่มมินิเกมขึ้น โดยมีมินิเกมอยู่ 50 เกม แต่ละเกมมีการแบ่งประเภท ดังนี้:
หลังจากจบเกมแล้ว จะมีดาวพิเศษอีก 3 ดวง โดยมีดาวสำหรับผู้เล่นที่เก็บเงินเยอะที่สุด, ดาวสำหรับผู้เล่นที่เก็บเงินในมินิเกมมากที่สุด และดาวสำหรับผู้เล่นที่ลงช่อง "?" มากที่สุด. ถ้ามีผู้เล่นได้ดาวเท่ากัน ผู้เล่นที่มีเงินเยอะที่สุดจะชนะ และถ้าผู้เล่นทั้งสองคนมีจำนวนดาวหรือเงินเท่ากัน จะมีการโยนลูกเต๋าเสี่ยงทายผู้ชนะเอง
ผู้เล่นสามารถเลือกเล่นเป็นมาริโอ, ลุยจิ, เจ้าหญิงพีช, โยชิ, วาริโอ หรือดองกีคองได้ในเกมนี้
โหมด.
โหมดผจญภัย.
เป็นโหมดปกติของเกมตามวิธีเล่นด้านบน โดยผู้เล่นทั้งสี่คนพยายามเก็บดาวให้มากที่สุด
ประเภทของมินิเกม (4 คน, 1 ปะทะ 3 และ 2 ปะทะ 2) จะมีตามช่องที่ผู้เล่นหยุด. ถ้าผู้เล่นทั้งสี่คนลงในช่องสีเดียวกัน จะมีการเลือกเกมสี่ผู้เล่น. ถ้าลงสีน้ำเงินหนึ่ง และสีแดงสาม หรืออื่นๆ จะมีการเลือกเกมหนึ่งปะทะสามผู้เล่น. ถ้ามีสองสีทั้งคู่จะมีการเลือกเกมสองปะทะสองผู้เล่น. แต่ถ้าลงในช่องสีเขียว สีของมันจะเปลี่ยนเป็นสีน้ำเงินหรือแดงตามสุ่ม (ส่วนใหญ่จะหยุดที่สีน้ำเงิน)
เกาะมินิเกม.
เป็นโหมดผู้เล่นคนเดียวที่ผู้เล่นเดินทางบนแผนที่โลกและต้องชนะมินิเกมเพื่อเดินทางต่อไป. โดยเกมจะเริ่มที่สามชีวิต ถ้าชนะมินิเกม ผู้เล่นจะได้เงิน และจะเพิ่มชีวิตถ้าเป็นมินิเกมที่ไม่เคยชนะมาก่อน ถ้าเก็บเงินครบ 100 เหรียญจะเพิ่มชีวิตผู้เล่นด้วย. แต่ถ้าผู้เล่นแพ้มินิเกม จะเสียชีวิตไปหนึ่งดวง. แล้วถ้าผู้เล่นเสียชีวิตทั้งหมด เกมจะจบลงทันที่และจะเล่นใหม่ในบริเวณที่ผู้เล่นเซฟเกมไว้ในครั้งล่าสุด
การตอบรับ.
"มาริโอปาร์ตี" ได้ระดับ "เป็นที่ชื่นชอบ" โดยเว็บไซต์เมตาคริติก ส่วนทางIGNกล่าวว่าเป็นการตอบสนองระหว่างผู้เล่นมากกว่าตัวเกมที่ทำให้สนุก ส่วนทาง"Electronic Gaming Monthly" ได้ให้คะแนนเกมนี้ที่ 8.625 ต่อ 10 คะแนน. และในญี่ปุ่น "แฟมิซือ" ให้คะแนนเกมนี้ไป 31 ต่อ 40 คะแนน
ข้อครหา.
ในบางเกมของ "มาริโอปาร์ตี" ผู้เล่นต้องหมุนแท่งแอนาล็อกให้เร็วที่สุดเท่าที่จะเร็วได้ บางผู้เล่นได้รายงานว่ามีประกายไฟ และมีรอยแผลไหม้ และมีผู้เล่นบางคนใช้ฝ่ามือแทนหัวแม่โป้ง
เนื่องจากไม่มีใครนำเรื่องนี้ไปแจ้งความ ทางนินเทนโดแห่งสหรัฐอเมริกาได้ส่งถุงมือให้ผู้เล่นที่แผลบนมือของพวกเขา โดยจ่ายเงินไป $75,000 ในเวลานั้นมีผู้เล่นที่มีปัญหาในเรื่องนี้ไป 1.2 ล้านคน ซึ่งทำให้ทางนินเทนโดต้องจ่ายเงินไปถึง $80 ล้าน
อากาศยานไร้คนขับในกองทัพสหรัฐ

เมื่อเดือนมกราคม ค.ศ. 2014 กองทัพสหรัฐได้ดำเนินการอากาศยานไร้คนขับ (UAV) เป็นจำนวนมาก ได้แก่: อาร์คิว-11 เรฟเวน 7,362 ลำ; แอโรไวรอนเมนต์ วอสพ์ III 990 ลำ; แอโรไวรอนเมนต์ อาร์คิว-20 พูมา 1,137 ลำ และอาร์คิว-16 ที-ฮอว์กระบบอากาศยานไร้คนขับขนาดเล็ก 306 ลำ รวมถึงพรีเดเตอร์ และเอ็มคิว-1ซี เกรย์อีเกิล 246 ลำ; เอ็มคิว-9 รีปเปอร์ 126 ลำ; อาร์คิว-7 ชาโดว์ 491 ลำ และอาร์คิว-4 โกลบอลฮอว์ก ระบบขนาดใหญ่ 33 ลำ
บทบาททางทหารของระบบอากาศยานไร้คนขับกำลังเติบโตในอัตราที่ไม่เคยมีมาก่อน ในปี ค.ศ. 2005 เครื่องบินไร้คนขับแบบใช้ยุทธวิธีได้บินมากกว่า 100,000 ชั่วโมงบินเพื่อสนับสนุนปฏิบัติการเสรีภาพยั่งยืนและปฏิบัติการเสรีภาพอิรัก ที่พวกเขาจัดตั้งภายใต้กองกำลังเฉพาะกิจเสรีภาพในอัฟกานิสถาน และกองกำลังเฉพาะกิจโอดินในอิรัก ความก้าวหน้าทางเทคโนโลยีอย่างรวดเร็วทำให้เพิ่มความสามารถที่จะบรรจุให้กับตัวเครื่องบินขนาดเล็กได้มากขึ้น ส่งผลให้จำนวนอากาศยานไร้คนขับขนาดเล็ก (SUAS) เพิ่มขึ้นอย่างมากในสนามรบ การใช้อากาศยานไร้คนขับขนาดเล็กในการต่อสู้จึงเป็นเรื่องใหม่ที่ไม่มีขั้นตอนการรายงานอย่างเป็นทางการของกระทรวงกลาโหมสหรัฐถึงกระบวนการจัดตั้งเพื่อติดตามชั่วโมงการบิน ในฐานะที่ความสามารถของระบบอากาศยานไร้คนขับทุกประเภทเติบโตขึ้น ประเทศต่าง ๆ ยังคงให้การช่วยเหลือการวิจัยและพัฒนาของพวกเขาต่อไป ซึ่งนำไปสู่ความก้าวหน้าเพิ่มเติมและทำให้พวกเขาสามารถปฏิบัติภารกิจได้มากขึ้น ระบบอากาศยานไร้คนขับไม่เพียงแต่สืบราชการลับ, ตรวจตรา และลาดตระเวนเท่านั้น อย่างไรก็ตามสิ่งเหล่านี้ยังคงเป็นลักษณะที่โดดเด่น บทบาทของระบบอากาศยานไร้คนขับได้ขยายไปยังขอบเขตต่าง ๆ รวมถึงอิเล็กทรอนิกส์โจมตี, โดรนโจมตี, การปราบปรามหรือทำลายการป้องกันทางอากาศของข้าศึก, โหนดเครือข่ายหรือถ่ายทอดการสื่อสาร, การค้นหาและกู้ภัยในการรบ และการสืบทอดของรูปแบบเหล่านี้ ระบบอากาศยานไร้คนขับเหล่านี้มีราคาตั้งแต่สองสามพันดอลลาร์ไปจนถึงหลายสิบล้านดอลลาร์ ด้วยน้ำหนักอากาศยานตั้งแต่น้อยกว่าหนึ่งปอนด์ไปจนถึง 40,000 ปอนด์
การจำแนกประเภทโดยการทหารสหรัฐ.
แนวคิดสมัยใหม่ของอากาศยานไร้คนขับทางทหารของสหรัฐคือการให้ระบบอากาศยานต่าง ๆ ทำงานร่วมกันเพื่อสนับสนุนบุคลากรภาคพื้นดิน รูปแบบบูรณาการได้รับการอธิบายในแง่ของระบบ "ชั้น" และได้รับการใช้โดยนักวางแผนทางทหารเพื่อกำหนดองค์ประกอบของอากาศยานเฉพาะรายต่าง ๆ ในแผนการใช้งานโดยรวมสำหรับการดำเนินงานแบบบูรณาการ ระดับชั้นไม่ได้อ้างถึงอากาศยานเฉพาะรุ่น แต่ค่อนข้างจะมีบทบาทสำหรับโมเดลต่าง ๆ และผู้ผลิตที่แข่งขันกันมากกว่า กองทัพอากาศสหรัฐและเหล่านาวิกโยธินสหรัฐต่างมีระบบชั้นของตนเอง และทั้งสองระบบไม่ได้บูรณาการเข้าด้วยกัน
สโมสรวอลเลย์บอลโอพาร์ท 369

สโมสรวอลเลย์บอลโอพาร์ท 369 วีซี ตั้งอยู่ที่จังหวัดนนทบุรี ประเทศไทย ในปี 2018 ได้แชมป์โปรชาเลนจ์ และเลื่อนขั้นมาเล่นในรายการวอลเลย์บอลหญิงไทยแลนด์ลีก ปัจจุบันมีนักกีฬาที่เป็นตัวหลักให้แก่ทีมไม่ว่าจะเป็น สุทินา พาสังข์ และ อนิสา ยอดพินิจ ปัจจุบันมี อริษา พรมนก ทำหน้าที่เป็นหัวหน้าทีม 
สีชุดของสโมสร.
วอลเลย์บอลไทยแลนด์ลีก
วอลเลย์บอลไทยเดนมาร์คซูเปอร์ลีก
รายชื่อผู้เล่นชุดปัจจุบัน.
"ข้อมูลอัปเดต ณ กุมภาพันธ์ พ.ศ. 2563"
มิสยูนิเวิร์สไทยแลนด์ 2562

มิสยูนิเวิร์สไทยแลนด์ 2562 เป็นการประกวดครั้งที่ 8 ในชื่อ มิสยูนิเวิร์สไทยแลนด์ โดยเป็นปีแรกที่ดำเนินการจัดการประกวดโดยบริษัท ทีพีเอ็น 2018 จำกัด โดย สมชาย ชีวสุทธานนท์, ปิยาภรณ์ แสนโกศิก และณรงค์ เลิศกิตศิริ ได้รับลิขสิทธิ์การจัดประกวดมิสยูนิเวิร์สไทยแลนด์ อย่างเป็นทางการเป็นระยะเวลา 5 ปีต่อเนื่อง (ตั้งแต่ปี 2562-2566) เพื่อคัดเลือกตัวแทนประเทศไทยไปร่วมประกวดมิสยูนิเวิร์ส 2019 ในปีนี้ได้ดำเนินการประกวดและทำกิจกรรมที่จังหวัดภูเก็ตและจังหวัดชลบุรี โดยมีการประกวดรอบตัดสินในวันที่ 29 มิถุนายน 2562 ณ ธันเดอร์โดม เมืองทองธานี จังหวัดนนทบุรี โดยสถานีโทรทัศน์พีพีทีวีดำเนินการถ่ายทอดสด โดยโศภิดา กาญจนรินทร์ มิสยูนิเวิร์สไทยแลนด์ 2561 เป็นผู้สวมสายสะพายมิสยูนิเวิร์สไทยแลนด์ให้กับ ปวีณสุดา ดรูอิ้น และแคทริโอนา เกรย์ นางงามจักรวาล 2018 เป็นผู้สวมมงกุฎให้ ปวีณสุดา ดรูอิ้น ครองตำแหน่ง มิสยูนิเวิร์สไทยแลนด์ 2562
รางวัลพิเศษ.
Golden Tiara.
สาวงามที่ได้รับการประกาศว่าเป็นผู้ที่ได้รับ Golden Tiara จะสามารถผ่านเข้ารอบ 60 คน แบบอัตโนมัติ และโควต้าของการได้รับสิทธิพิเศษนี้ จะมีเพียง 10 ใบเท่านั้น
ผู้เข้าประกวด.
ผู้เข้าประกวด 57 คนสุดท้ายได้รับการยืนยันจากเว็บไซต์มิสยูนิเวิร์สไทยแลนด์
กรมปรึกษาฆุมสังกัด

การปกครองระดับย่อยของประเทศกัมพูชา แบ่งท้องที่ออกเป็น ฆุม (ឃុំ "ฆุํ"; commune) และ สังกัด (សង្កាត់ "สงฺกาต̍"; quarter) ซึ่งมีสถานะเท่าเทียมกัน และมีการจัดตั้ง กรมปรึกษาฆุมสังกัด ("กฺรุมบฺรึกฺสาฆุํสงฺกาต̍"; commune council) ขึ้นในแต่ละฆุมหรือสังกัด แต่ละกรมประกอบด้วยสมาชิก 5–11 คนซึ่งเลือกตั้งด้วยระบบสัดส่วนจากผู้สมัครที่พรรคการเมืองเสนอชื่อมาเป็นจำนวน 2 เท่าของจำนวนสมาชิกแต่ละกรม สมาชิกกรมเป็นสมาชิกพรรคการเมือง ไม่มีสมาชิกกรมที่เป็นผู้สมัครอิสระ กรมมีหน้าที่เลือกตั้งสมาชิกพฤฒสภา ดังนั้น ชัยชนะในการเลือกตั้งกรมปรึกษาฆุมสังกัด จึงเป็นเหมือนเครื่องยืนยันว่า จะมีเสียงข้างมากในพฤฒสภา
ปัจจุบัน มีฆุมและสังกัดรวมกัน 1,646 แห่ง จึงมีกรมปรึกษาฆุมสังกัด 1,646 กรม และมีสมาชิกกรมปรึกษาฆุมสังกัดรวม 11,572 คน แบ่งเป็นสมาชิกพรรคการเมืองต่าง ๆ ดังนี้
ชมพูพาน (พรรณไม้)

ชมพูพาน (ชื่อวิทยาศาสตร์: "Wightia speciosissima") เป็นพืชในวงศ์ Paulowniaceae กระจายพันธุ์ในเนปาล, อินเดีย, จีนตอนใต้ไปจนถึงภูมิภาคอินโดจีน ที่ความสูง 1300-2000 เมตร
ชมพูพานเป็นไม้พุ่มหรือไม้ต้นอิงอาศัย สูงได้ถึง 15 เมตร ใบออกเรียงตรงข้าม รูปรีหรือรูปขอบขนาน ยาว 10-30 เซนติเมตร ก้านใบยาวได้ถึง 2 เซนติเมตร ดอกออกเป็นช่อแบบกระจุกแยกแขนงสั้น ๆ ยาว 10-20 เซนติเมตร มีใบประดับย่อยขนาดเล็ก 2 ใบ กลีบเลี้ยงรูประฆังยาวประมาณ 8 มิลลิเมตร ปลายแยก 3-4 แฉก กลีบดอกสีชมพูยาว 2.5-3.5 เซนติเมตร กลีบรูปปากเปิด กลีบปากบนแยก 2 แฉก ยาวประมาณ 8 มิลลิเมตร กลีบปากล่าง 3 กลีบ ยาว 6-7 มิลลิเมตร มีเกสรเพศผู้ 2 คู่ ยาวไม่เท่ากัน อับเรณูรูปลูกศร รังไข่มี 2 ช่อง ก้านเกสรเพศเมียสั้นกว่าเกสรเพศผู้เล็กน้อย ออกดอกช่วงเดือนธันวาคม-มกราคม ผลเป็นผลแห้งแตกรูปขอบขนาน ยาว 2.5-4 เซนติเมตร ภายในมีเมล็ดรูปแถบยาวประมาณ 7 มิลลิเมตร อยู่จำนวนมาก
พีระเดช ศิริวันสาณฑ์

พีระเดช ศิริวันสาณฑ์ (เกิด 17 มิถุนายน พ.ศ. 2514) ชื่อเล่น โจ้ ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครสวรรค์ สังกัดพรรคภูมิใจไทย
ประวัติ.
พีระเดช เกิดเมื่อวันที่ 17 มิถุนายน พ.ศ. 2514 ที่ตำบลตาคลี อำเภอตาคลี จังหวัดนครสวรรค์ เป็นบุตรนายธีระวัฒน์ นางพัฒนา ศิริวันสาณฑ์
สำเร็จการศึกษาระดับปริญญาตรี วิศวกรรมศาสตรบัณฑิต จากมหาวิทยาลัยเชียงใหม่ และบริหารธุรกิจมหาบัณฑิต จากมหาวิทยาลัยรามคำแหง
งานการเมือง.
พีระเดช ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2550 สังกัดพรรคชาติไทย และได้รับเลือกเรื่อยมารวม 2 สมัย
เขาลงสมัครรับเลือกตั้งในพื้นที่จังหวัดนครสวรรค์ ในปี 2554 สังกัดพรรคชาติไทยพัฒนา และจังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง ก่อนที่จะได้รับเลือกในครั้งถัดมา (พ.ศ. 2566)
สมาชิกสภาผู้แทนราษฎร.
พีระเดช ศิริวันสาณฑ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การแลกเปลี่ยนสินค้า

การแลกเปลี่ยนสินค้า (มาจากคำว่า baretor) เป็นระบบการแลกเปลี่ยนที่เกี่ยวข้องกับการดำเนินการธุรกิจโดยแลกเปลี่ยนสินค้าโดยตรงหรือบริการเพื่อให้ได้สินค้าหรือบริการ โดยไม่ต้องใช้สื่อกลางในการแลกเปลี่ยน อย่างเช่น เงินตรา นักเศรษฐศาสตร์ได้แยกการแลกเปลี่ยนแตกต่างจากเศรษฐกิจของขวัญในหลายทาง ตัวอย่างเช่น การแลกเปลี่ยนสินค้าเป็นการแลกเปลี่ยนซึ่งกันและกันโดยทันที การแลกเปลี่ยนสินค้าเกิดขึ้นจากการตกลงของทั้งสองฝ่าย หรือบางครั้งอาจมีมากกว่า 2 ฝ่าย (เช่นมีคนกลาง)
รูมรามา

รูมรามา (Roomrama) เป็นเพลงชาติโดยพฤตินัยของชาวอัสซีเรีย ทำนองประพันธ์โดย Nebu Juel Issabey และ คำร้องประพันธ์โดย Yosip Bet Yosip นำมาใช้ในกลุ่มพันธมิตรอัสซีเรียสากล และขบวนการเอกราชของอัสซีเรีย
เพลงชาติอื่น ๆ โดยพฤตินัยอย่างไม่เป็นทางการ ได้แก่ Salma d'Shoobakhan
ܩܵܐ ܪܘܼܡܪܵܡܵܐ ܕܫܸܡܵܐ ܪܵܡܵܐ
ܕܐܘܼܡܬܲܐ ܐܵܬܘܿܪ ܟܵܠܲܚ ܒܫܠܵܡܵܐ
ܗܿܝ ܕܗܘܸܐ ܠܵܗܿ ܕܲܪܓܘܼܫܬܵܐ ܕܡܲܪܕܘܼܬܵܐ
ܩܵܐ ܐܝܼܩܵܪܵܐ ܕܐܲܒܼܵܗܵܬܲܢ
ܐܵܢܝܼ ܕܦܪܸܣܠܗܘܿܢ ܠܡܸܬ ܥܲܡܪܵܢܝܼܬܵܐ
ܐܵܢܝܼ ܕܡܗܘܼܪܝܵܐ ܠܗܘܿܢ ܐܵܗ ܒܲܪܢܵܫܘܼܬܵܐ
ܕܥܵܡܪܵܐ ܗܘܵܐ ܒܫܠܵܡܵܐ ܗܲܠ ܐܵܒܵܕܘܼܬܵܐ
ܕܚܲܝܘܿܗܿ ܥܵܒܼܪܝܼ ܗܘܵܘ ܒܪܘܵܚܲܢܝܘܼܬܵܐ
ܕܝܵܪܡܵܐ ܗܘܵܐ ܒܡܵܪܝܵܐ ܓܵܘ ܥܸܠܵܝܘܼܬܵܐ
Qa Roomrama D-Shima Rama
D-Umtan Atoor Kalakh B-Shlama
Ay D-Weela Dargooshta D-Mardoota
Qa Eeqara D-Awahatan
Aney D-prisloon L-Mitamranita
Aney D-Mhoodyaloon Ah Barnashoota
D-Amrawa B-Shlama Hal Abadoota
D-Khayo Oree'wa B-Rwakhaniyoota
D-Yarmawa B-Marya Go Elayoota
เพื่อเป็นเกียรติและความก้าวหน้า
 ชาวอัสซีเรียอันยิ่งใหญ่ของเรา
นั่นคือแหล่งกำเนิดของอารยธรรม
เพื่อเป็นเกียรติแก่บรรพบุรุษของเรา
เป็นที่แพร่หลายไปทั่วโลก
และประชาชาติเป็นผู้ชี้นำ
ที่จะมีชีวิตอยู่ในความสงบสุขตลอดไป
ดำรงชีวิตอยู่กับความมั่งคั่งและความอุดมสมบูรณ์
และบรรลุเป้าหมายความยิ่งใหญ่ในพระเจ้า
แหล่งข้อมูล.
Youtube - เพลงชาติอัสซีเรีย โดยมูลนิธิพัทธมิตร์แอสซีเรียสากล
เจิ่น ถิ บิ๊ก ถวี

เจิ่น ถิ บิ๊ก ถวี (เกิดวันที่ 11 พฤศจิกายน พ.ศ. 2543 ที่เวียดนาม) เป็นนักกีฬาวอลเลย์บอลหญิงชาวเวียดนามอายุไม่เกิน 19 ปี ผู้ทำหน้าที่ในตำแหน่งตัวบล็อกกลาง และปัจจุบันเป็นนักวอลเลย์บอลหลักร่วมสังกัดสโมสรวอลเลย์บอลหญิงแอร์ฟอร์ซ
ซากิมิจัง

ซากิมิจัง  เป็นนามปากกาของศิลปินจากแคนาดาที่มีชื่อว่า ยู-วัง  เธอเป็นผู้ที่มีชื่อเสียงในการวาดภาพดิจิทัล ภาพวาดแฟนอาร์ตที่เกี่ยวกับสัตว์ต่างๆส่วนใหญ่มาจากดิสนีย์ วอร์เนอร์บราเธอส์ และการ์ตูนเน็ตเวิร์ค แฟนอาร์ตจากวีดีโอเกมเช่น ลีกออฟเลเจนด์ และโอเวอร์วอตช์ รวมถึงตัวละครจากอนิเมะที่มาจากนารูโตะ และเซเลอร์มูน
การศึกษาและอาชีพ.
หลังจากสำเร็จการศึกษาจากมหาวิทยาลัยดอว์สัน  ในคณะ 3D Animation ในปี พ.ศ. 2556 เธอเริ่มทำงานที่ BioWare ในศิลปินระดับจูเนียร์ ที่ซึ่งเธอทำงานออกแบบให้กับ ในปี พ.ศ. 2558 เธอทำงานกับ Cloudcade ศิลปินออกแบบภาพ 2D และได้ทำงานออกแบบให้กับ Shop Heroes นอกจากนี้แล้วเธอได้เข้าร่วมงานเกี่ยวกับศิลปะและงานการ์ตูนต่างๆ รวมถึง Anime Expo ที่ลอสแอนเจลิส Anime North และ Fan Expo Canada ที่โตรอนโต ในปี พ.ศ. 2560 เธอได้เข้าร่วมงาน Singapore Toy Game และ Comic Convention (STGCC) ในฐานะแขกรับเชิญ ปัจจุบันเธอสร้างรายได้ส่วนใหญ่จากการวาดภาพแฟนอาร์ตใน Patreon ในปี พ.ศ. 2562 เธอได้สร้างสปอร์สำหรับแฟนๆ ชาวจีน
สไตล์การวาดภาพ.
งานวาดของซากิมิจังจะเป็นรูปแบบกึ่งสมจริง ส่วนใหญ่จะใช้โปรแกรม Adobe Photoshop CS6 ในการวาดภาพ งานศิลปะของเธอเต็มไปด้วยเส้นที่นุ่มนวล แสงไฟที่นุ่มนวล รายละเอียดที่ซับซ้อน และการแสดงออกที่น่าดึงดูด และเธอยังได้ทำผลงานโป๊เปลือยใน Patreon ของเธออีกด้วย
อิรฟาน ดอเลาะ

อิรฟาน ดอเลาะ ชื่อเล่น ปัง เป็นนักฟุตบอลชาวไทย ปัจจุบันเล่นในตำแหน่งกองกลางให้กับ บีจี ปทุม ยูไนเต็ด ในไทยลีก และทีมชาติไทย
สโมสรอาชีพ.
บุรีรัมย์ ยูไนเต็ด.
ฤดูกาล 2562.
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร อิรฟานมีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 19 มีนาคม พ.ศ. 2562 อิรฟานทำหนึ่งประตูในนัดกระชับมิตร ช่วยให้บุรีรัมย์เอาชนะเคดาห์ เอฟเอ สโมสรจากมาเลเซีย ไปได้ 2–0 ต่อมาในวันที่ 21 พฤษภาคม พ.ศ. 2562 การแข่งขันนัดสุดท้ายของเอเอฟซีแชมเปียนส์ลีก กลุ่ม G อิรฟานลงเล่นเป็นนัดแรกของฤดูกาล ในนัดที่บุรีรัมย์บุกไปเสมอช็อนบุกฮุนไดมอเตอส์ สโมสรจากเกาหลีใต้ ที่เชจูเวิลด์คัพสเตเดียม 0–0 ต่อมาในวันที่ 22 มิถุนายน พ.ศ. 2562 อิรฟานลงเล่นในไทยลีกเป็นนัดแรกของฤดูกาล โดยลงมาเล่นแทนที่เปดรู ฌูนีโยร์ ในนาทีที่ 65 และมีส่วนช่วยให้บุรีรัมย์เปิดบ้านเอาชนะเชียงใหม่ไปได้ 4–0
ทีมชาติไทย.
รุ่นอายุไม่เกิน 19 ปี.
ในเดือนตุลาคม พ.ศ. 2561 อิรฟานมีชื่อติดทีมชาติไทย รุ่นอายุไม่เกิน 19 ปี ในการแข่งขันฟุตบอลเอเชียเยาวชนอายุไม่เกิน 19 ปี ที่จาการ์ตา ประเทศอินโดนีเซีย
ในวันที่ 4 พฤศจิกายน พ.ศ. 2562 รอบคัดเลือกฟุตบอลเอเชียเยาวชนอายุไม่เกิน 19 ปี 2020 นัดแรก อิรฟานทำหนึ่งประตูช่วยให้ทีมชาติไทยเอาชนะบรูไนไปได้ 9–0
รุ่นอายุไม่เกิน 23 ปี.
ในเดือนธันวาคม พ.ศ. 2562 อิรฟานมีชื่อติดทีมชาติไทยในรอบ 23 คนสุดท้าย ในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ประเทศไทยจะเป็นเจ้าภาพ
ในวันที่ 15 ตุลาคม พ.ศ. 2564 อิรฟานมีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือก ที่ประเทศมองโกเลีย
 "ณ วันที่ 9 เมษายน 2566"
จิตปัญญา ทิสุด

จิตปัญญา ทิสุด (ชื่อเล่น: หน่อง; เกิดวันที่ 8 กุมภาพันธ์ พ.ศ. 2534) เป็นนักฟุตบอลชาวไทย เล่นในตำแหน่งกองกลางตัวรุก โดยล่าสุดเขาได้ลงเล่นให้กับสุโขทัย ในไทยลีก
กองเรืออูที่ 9

กองเรืออูที่ 9  ได้รับการก่อตั้งขึ้นในเดือนตุลาคม ค.ศ. 1941 ในแบร็สต์ ซึ่งเริ่มปฏิบัติการในเดือนเมษายน ค.ศ. 1942 หลังจากการรบครั้งแรกพร้อมเรือดำน้ำ "อู-213" ได้ถึงฐานแบร็สต์เมื่อวันที่ 20 มีนาคม ค.ศ. 1942 กองเรือที่ปฏิบัติการส่วนใหญ่อยู่ในเรืออูแบบ VII และมุ่งเน้นความพยายามเป็นหลักในแอตแลนติกเหนือ โดยต่อต้านกลุ่มเรือที่เดินทางไปและกลับจากบริเตนใหญ่ กองเรือนี้ได้ทำหน้าที่จากแบร็สต์จนกระทั่งฐานถูกคุกคามโดยกองกำลังอเมริกัน "อู-256" ซึ่งเป็นลำสุดท้ายของกองเรืออู ได้ออกจากแบร็สต์เมื่อวันที่ 4 กันยายน ค.ศ. 1944 ไปยังแบร์เกน ประเทศนอร์เวย์ และนั่นเป็นจุดสิ้นสุดของกองเรือที่ 9 เรือที่รอดทุกลำได้รับการกำหนดใหม่ให้แก่กองเรืออูที่ 11 ในแบร์เกน
สัญลักษณ์ของกองเรือที่ 9 คือ "ปลากระโทงดาบหัวร่อ" ("Der lachende Schwertfisch") ได้กลายเป็นสัญลักษณ์ของหน่วยหลังจากเลมัน-วิลเลนโบค ได้รับคำสั่ง ซึ่งก่อนหน้านี้เคยเป็นสัญลักษณ์ของหอบังคับการเรือใต้น้ำตามคำสั่งก่อนหน้า โดย"อู-96" ที่มีชื่อเสียงในภาพยนตร์ "ดาส โบท"
วิสาหกิจเริ่มต้น

วิสาหกิจเริ่มต้น หรือ บริษัทสตาร์ตอัป  คือ รูปแบบหนึ่งของการประกอบธุรกิจที่ริเริ่มโดยผู้ก่อตั้งหรือผู้ประกอบการรายบุคคลเพื่อคิดค้นตัวแบบที่ทำซ้ำและขยายขนาดได้ วิสาหกิจเริ่มต้นเน้นความสำคัญในการร่วมลงทุนทางธุรกิจ ในระยะเริ่มแรกของการดำเนินกิจการ วัตถุประสงค์หลักของวิสาหกิจเริ่มต้นคือการพัฒนาตัวแบบธุรกิจที่มีศักยภาพในการตอบสนองความต้องการของตลาด และการแก้ไขปัญหาต่าง ๆ ในชีวิตจริงแก่ผู้บริโภค โดยนำเสนอผลิตภัณฑ์หรือบริการที่เป็นนวัตกรรม มีการจัดหาพื้นที่ให้เช่าทำงานร่วมกัน บริการจัดส่งชุดวัตถุดิบอาหารพร้อมปรุง และบริการระบุชื่อเพลงผ่านโปรแกรมประยุกต์เป็นอาทิ การลงทุนเหล่านี้มักมีขนาดเล็กโดยธรรมชาติและได้รับเงินทุนจากผู้ก่อตั้งหรือกลุ่มนักลงทุนที่เชื่อมั่นในแนวคิดของวิสาหกิจหรือผู้ก่อตั้ง
วิสาหกิจเริ่มต้นต้องเผชิญกับความไม่แน่นอนสูง และมีอัตราความล้มเหลวสูง ในกรณีที่มีรายรับน้อยหรือมีค่าใช้จ่ายมาก การประกอบการวิสาหกิจเริ่มต้นมักไม่ยั่งยืนในระยะยาวหากผลิตภัณฑ์มิได้เป็นที่ต้องการของตลาดอย่างแท้จริง หรือวิสาหกิจไม่ได้รับเงินทุนเพิ่มเติมจากผู้ร่วมลงทุน อย่างไรก็ตาม วิสาหกิจเริ่มต้นส่วนน้อยที่ประสบความสำเร็จก็มีศักยภาพเพียงพอที่จะพัฒนาเป็นบริษัทที่มีขนาดใหญ่เต็มรูปแบบ ซึ่งมีคำสร้างใหม่เรียกว่า "ยูนิคอร์น" สำหรับเรียกวิสาหกิจเริ่มต้นที่มีมูลค่ากิจการตั้งแต่หนึ่งพันล้านดอลลาร์สหรัฐขึ้นไป
การประกอบการวิสาหกิจเริ่มต้น.
วิสาหกิจเริ่มต้นมักเริ่มจากผู้ก่อตั้งและผู้ร่วมก่อตั้งที่มีวิธีการแก้ปัญหาเฉพาะเจาะจงอย่างใดอย่างหนึ่ง ผู้ก่อตั้งวิสาหกิจเริ่มต้นมักเริ่มการวิจัยความต้องการของตลาด (market validation) โดยสัมภาษณ์ผู้คนที่เป็นกลุ่มลูกค้าเป้าหมายเกี่ยวกับปัญหาที่ประสบ หนทางแก้ไขปัญหา และการสร้างผลิตภัณฑ์ต้นแบบเพื่อพัฒนาและทดสอบตัวแบบธุรกิจของบริษัท กระบวนการในการประกอบการวิสาหกิจเริ่มต้นอาจใช้ระยะเวลายาวนาน (ในบางกรณีอาจยาวนานกว่า 3 ปี) โดยยิ่งระยะเวลาผ่านไปนานเท่าใด การประกอบการวิสาหกิจเริ่มต้นอย่างยั่งยืนก็ยิ่งยากขึ้นตามเวลา ซึ่งเป็นผลจากโอกาสล้มเหลวที่สูงและผลลัพธ์ที่ไม่แน่นอนของการประกอบการ
พระเจ้าบรมวงศ์เธอ กรมขุนกัลยาสุนทร

พระเจ้าบรมวงศ์เธอ กรมขุนกัลยาสุนทร หรือ พระองค์เจ้าลำภู (พ.ศ. 2332 – 7 กรกฎาคม พ.ศ. 2389) เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาสวน ในรัชกาลที่ 2
พระประวัติ.
พระเจ้าบรมวงศ์เธอ กรมขุนกัลยาสุนทร หรือ พระองค์เจ้าลำภู เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาสวน ในรัชกาลที่ 2 เมื่อปี พ.ศ. 2332 มีพระโสทรภราดาและพระโสทรภคินีรวมสี่พระองค์ คือ พระเจ้าบรมวงศ์เธอ กรมหมื่นสุนทรธิบดี, พระเจ้าบรมวงศ์เธอ พระองค์เจ้าหรุ่น, พระเจ้าบรมวงศ์เธอ พระองค์เจ้าพลับ และพระเจ้าบรมวงศ์เธอ พระองค์เจ้าน้อย พระองค์ได้โสกันต์ที่พระราชวังเดิม
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระบาทสมเด็จพระนั่งเกล้าเจ้าอยู่หัว เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระเจ้าบรมวงศ์เธอ พระองค์เจ้าใยได้รับพระราชทานด้วย ปรากฏใน "พระราชพงศาวดารกรุงรัตนโกสินทร์ รัชกาลที่ 2" เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระเจ้าลูกเธอ พระองค์เจ้าลำภู ๑... รวมพระองค์เจ้ายี่สิบเจ็ดหลัง..."
ต่อมาในสมัยรัชกาลที่ 3 พระบาทสมเด็จพระนั่งเกล้าเจ้าอยู่หัว สถาปนาเป็น พระเจ้าน้องนางเธอ กรมขุนกัลยาสุนทร เมื่อวันที่ 13 พฤษภาคม พ.ศ. 2375 ทรงว่าราชการฝ่ายในหลายอย่าง และได้รักษากุญแจพระราชวังชั้นใน ได้รับพระราชทานเงินอากรสมพัฒน์จากพระคลังมหาสมบัติจำนวน 5 ตำลึง 1 สลึง 488 เบี้ย
พระเจ้าบรมวงศ์เธอ กรมขุนกัลยาสุนทร สิ้นพระชนม์ในสมัยรัชกาลที่ 3 เมื่อวันที่ 7 กรกฎาคม พ.ศ. 2389 พระชันษา 57 ปี พระราชทานเพลิงพระศพ ณ พระเมรุ ท้องสนามหลวง เมื่อวันที่ 7 มีนาคม พ.ศ. 2389 (แบบสากลคือ พ.ศ. 2390)
โยฮันน์ เบอร์เกอร์

โยฮันน์ เบอร์เกอร์ (เกิดเมื่อวันที่ 31 พฤษภาคม ค.ศ. 1829 ; เสียชีวิตเมื่อวันที่ 2 พฤษภาคม ค.ศ. 1912 ที่มิวนิก) เป็นนักแกะสลักจากประเทศสวิตเซอร์แลนด์
ประวัติ.
โยฮันน์ เบอร์เกอร์ เป็นจิตรกรและนักแกะสลัก ผลงานแรกที่เบอร์เกอร์แกะสลัก คือ “The Stoning of Saint Stephen,”
พรรครังผึ้งสังคมประชาธิปไตย

พรรครังผึ้งสังคมประชาธิปไตย  เป็นพรรคการเมืองประเทศกัมพูชา ก่อตั้งขึ้นเมื่อวันที่ 2 กรกฎาคม ค.ศ. 2015 โดยแหม่ม โสนันโด ผู้สื่อข่าววิทยุรังผึ้ง
พรรคสังคมนิยมกีฬาเบลารุส

พรรคสังคมนิยมกีฬาเบลารุส  เป็นพรรคการเมืองในประเทศเบลารุส ที่ได้รับการสนับสนุนจากรัฐบาลประธานาธิบดีอเล็กซานเดอร์ ลูคาเชนโค โดยก่อตั้งเมื่อวันที่ 6 พฤศจิกายน ค.ศ. 1994 และปัจจุบันหัวหน้าพรรคคือ วลาดิเมียร์ อเล็กซานโกรวิก
สตีเวน บาร์

สตีเวน บาร์ (เกิดเมื่อวันที่ 24 มิถุนายน ค.ศ. 1955) เป็นนักแสดงชาวอเมริกัน รู้จักกันในการพากย์เสียงเป็นอูรดน็อต วเร็กซ์ ในเรื่องแมส เอ็ฟเฟ็ค
เฮโล (กลุ่มดนตรีเกาหลีใต้)

เฮโล (อังกฤษ:HALO/Halo;เกาหลี:헤일로) ซึ่งเป็นชื่อย่อมาจาก Hexagon of Absolute Light and Organization เป็นกลุ่มบอยแบนด์สัญชาติเกาหลีใต้ สังกัดค่ายHistar Entertainment เปิดตัวอย่างเป็นทางการเมื่อ 26 มิถุนายน 2014 กับซิงเกิ้ล Fever ปัจจุบันประกอบด้วยสมาชิกทั้งหมด 6 คน ได้แก่ ดีโน, อินแฮง, โออุน, แจยง, ฮีชอล และ ยุนดง
ยุทธการที่ป่าเฮือร์ทเกิน

ยุทธการที่ป่าเฮือร์ทเกิน  เป็นหนึ่งในการสู้รบอย่างดุเดือด ตั้งแต่วันที่ 19 กันยายน ถึง วันที่ 16 ธันวาคม ค.ศ. 1944 ระหว่างกองทัพอเมริกันและกองทัพเยอรมันบนแนวรบด้านตะวันตกในช่วงสงครามโลกครั้งที่สองในป่าเฮือร์ทเกิน พื้นที่ประมาณ 140 ตารางกิโลเมตร (54 ตารางไมล์) ระยะทางประมาณ 5 กิโลเมตร (3.1 ไมล์) บนทางด้านตะวันออกของชายแดนเบลเยียม-เยอรมนี มันเป็นการสู้รบที่ยาวนานที่สุดบนพื้นที่ของเยอรมนีในช่วงสงครามโลกครั้งที่สองและเป็นการสู้รบเพียงลำพังที่ยาวนานที่สุดที่กองทัพสหรัฐเคยสู้รบ
เป้าหมายตอนแรกของผู้บัญชาการกองทัพสหรัฐคือการตรึงกองทัพเยอรมันในพื้นที่เพื่อป้องกันไม่ให้พวกเขาได้รับการเสริมกำลังบนแนวหน้าที่อยู่ห่างไกลจากทางเหนือในยุทธการที่อาเคิน ที่กองทัพสหรัฐกำลังสู้รบกับเครือข่ายแนวซีคฟรีทของเมืองอุตสาหกรรมป้อมปราการและหมู่บ้านที่เต็มไปด้วยป้อมปืนกล หินดักรถถัง และทุ่นระเบิด เป้าหมายที่สองคืออาจจะรุกล้ำเข้าไปแนวหน้า เป้าหมายทางกลยุทธวิธีเบื้องต้นของสหรัฐคือการยึดเอาชมิดต์และเคลียร์ Monschau ในขั้นที่สอง ฝ่ายสัมพันธมิตรต้องการที่จะรุกข้ามแม่น้ำรัวร์ ซึ่งเป็นส่วนหนึ่งของปฏิบัติการควีน
จอมพลไรช์ วัลเทอร์ โมเดิล ได้มีความตั้งใจที่จะทำให้ฝ่ายสัมพันธมิตรถูกผลักดันไปจนถึงหยุดชะงัก ในขณะที่เขาเข้าแแทรกแซงน้อยลงในความเคลื่อนไหวของหน่วยในแต่ละวันกว่ายุทธการที่อาร์เนม เขายังคงปกปิดข้อมูลข่าวสารเกี่ยวกับสถานการณ์ด้วยตัวเขาเองได้อย่างเต็มที่ ชะลอการรุกคืบหน้าของฝ่ายสัมพันธมิตร ก่อให้เกิดคนเจ็บและตายอย่างหนักและใช้ประโยชน์จากป้อมปราการที่ชาวเยอรมันเรียกว่า กำแพงตะวันตก เป็นที่รู้จักกันดีในฝ่ายสัมพันธมิตรคือ แนวซีคฟรีท ป่าเฮือร์ทเกินได้สร้างความเสียหายแก่กองทัพสหรัฐที่หนึ่ง จำนวนที่ถูกฆ่าและบาดเจ็บอย่างน้อย 33,000 นาย รวมถึงความสูญเสียทั้งการสู้รบและไม่ได้สู้รบ, โดยมีการประเมินสูงสุดอยู่ที่ 55,000 นาย เยอรมนีมีจำนวนที่ถูกฆ่าและบาดเจ็บ 28,000 นาย เมืองอาเคินในทางตอนเหนือถูกตีแตกในที่สุด เมื่อวันที่ 22 ตุลาคม ที่ความเสียหายสูงต่อกองทัพสหรัฐที่ 9 แต่พวกเขาล้มเหลวในการก้่าวข้ามแม่น้ำรัวร์หรือแย่งชิงการควบคุมเขื่อนจากเยอรมนี การสู้รบครั้งนี้ได้มีความเสียหายสูงจนอธิบายว่า ฝ่ายสัมพันธมิตร"ได้พบความปราชัยครั้งสำคัญครั้งแรก" ด้วยชื่อเสียงที่มอบให้กับโมเดิล#เปลี่ยนทาง 
เยอรมนีได้ทำการปกป้องพื้นที่อย่างดุเดือดเพราะมันได้ถูกทำให้กลายเป็นพื้นที่สำหรับการรุกฤดูหนาวในปี ค.ศ. 1944 ปฏิบัติการเฝ้าดูไรน์(ต่อมาได้เป็นที่รู้จักกันคือ ยุทธการตอกลิ่ม) และเนื่องจากภูเขาที่จะสามารถสั่งการไปยังเขื่อนรัวร์, ที่อ่างเก็บน้ำรัวร์ที่สำคัญ (Rurstausee) ฝ่ายสัมพันธมิตรได้ล้มเหลวในการยึดพื้นที่หลังประสบความปราชัยหลายครั้งอย่างหนักและเยอรมนีได้ประสบความสำเร็จในการยึดครองภูมิภาคแห่งนี้จนกระทั่งพวกเขาจะเปิดฉากการโจมตีครั้งสุดท้ายในป่าอาร์แดน ครั้งนี้ได้เปิดฉากขึ้นเมื่อวันที่ 16 ธันวาคม ซึ่งการรุกที่ป่าเฮือร์ทเกินได้จบลง ยุทธการตอกลิ่มได้รับความสนใจจากสาธารณชนอย่างกว้างขวาง และปล่อยให้การต่อสู้ที่ป่าเฮือร์ทเกินถูกลืมเลือนหรือรู้จักได้น้อยลง
ความเสียหายทั้งหมดของการทัพแนวซีคฟรีทในทหารอเมริกันนั้นใกล้เคียงอยู่ที่ 140,000 นาย
มัสยิดใหญ่แห่งซีอาน

มัสยิดใหญ่แห่งซีอาน  เป็นมัสยิดที่ใหญ่ที่สุดในประเทศจีน.#เปลี่ยนทาง โดยเป็นที่ทำการละหมาดในเขตชุมชนมุสลิมในซีอาน และบริเวณนี้เป็นสถานที่ท่องเที่ยวที่โด่งดังอีกด้วย ตัวมัสยิดส่วนใหญ่ถูกสร้างในช่วงต้นของราชวงศ์หมิง#เปลี่ยนทาง โดยมีตึกอยู่กว่า 20 หลังในลานทั้งห้า และมีพื้นที่ 12,000 ตารางเมตร
ศัพทมูลวิทยา.
มัสยิดนี้เป็นที่รู้จักกันในชื่อมัสยิดฮว่าเจว๋  ซึ่งมาจากที่ตั้งของมัสยิดที่เส้นทางฮั่วเจว๋ 30 บางครั้งอาจจะถูกเรียกว่ามัสยิดใหญ่แห่งตะวันออก  เช่นกัน เพราะมันตั้งอยู่ทางตะวันออกของมัสยิดเก่าแก่แห่งหนึ่งที่มีชื่อว่ามัสยิดต้าเสว๋สี 
ประวัติ.
มัสยิดนี้เริ่มสร้างในสมัยจักรพรรดิหงอู่ของราชวงศ์หมิง แล้วต่อเติมในสมัยราชวงศ์ชิง#เปลี่ยนทาง 
ใน ค.ศ.1956 มีการประกาศให้มัสยิดนี้เป็นแหล่งประวัติศาสตร์และวัฒนธรรมที่สำคัญได้รับการคุ้มครองในระดับชาติ แล้วกลายเป็นแหล่งประวัติศาสตร์และวัฒนธรรมที่สำคัญได้รับการคุ้มครองในระดับชาติใน ค.ศ.1988 มัสยิดนี้เป็นที่ละหมาดของชาวมุสลิมเชื้อสายจีน ซึ่งส่วนใหญ่เป็นชาวหุย
โครงสร้าง.
มัสยิดนี้มีลานอยู่ห้าแห่ง โดยที่ตัวมัสยิดอยู่ลานที่สี่ แต่ละลานจะมีอนุสรณ์ที่แตกต่างกัน เช่น ในลานแรกจะมีประตูที่สร้างในสมัยราชวงศ์ชิง ส่วนลานที่สี่จะมีศาลาฟีนิกซ์ ซึ่งเป็นศาลาสวนรูปหกเหลี่ยม มีกำแพงหลายแห่งที่มีภาพของนก, พืช, วัตถุ และตัวอักษรทั้งภาษาจีนและอาหรับ ในลานที่สองมีศิลาจารึกสองอันที่เขียนโดยมี่ ฟูจากราชวงศ์ซ่งและDong Qichangจากราชวงศ์หมิง
และโดยรวมแล้ว ตัวมัสยิดเป็นสิ่งก่อสร้างที่ผสมระหว่างสถาปัตยกรรมจีนกับอิสลาม ตัวอย่างเช่นตึกรูปทรงจีนที่หันไปทางเหนือและใต้จากแบบ "ฮวงจุ้ย" ตัวมัสยิดหันไปทางตะวันตกไปทางมักกะฮ์, ที่มากไปกว่านั้น คือลายอักษรที่ผสมกันระหว่างภาษาจีนและอาหรับ เรียกว่าซีนี โดยเป็นรูปภาษาอาหรับในแบบเขียนภาษาจีน นักวิชาการบางท่านกล่าวว่ามีเจดีย์สูงเท่าตึกสามชั้น รูปแปดเหลี่ยมในลานที่สาม มีชื่อว่า "เชิ่งซินโหลว" (Shengxinlou) หรือ “สำรวจหอหัวใจ” (Examining the Heart Tower) ที่มีหน้าที่เป็นหออะษานของมัสยิด#เปลี่ยนทาง 
ส่วนหอละหมาดเป็นตึกที่มีหลังคาทรงปั้นหยาสีเขียวขุ่น, "โตวกง" (dougong; ที่ค้ำไม้), หน้ามุขที่มีเสาหกต้น และประตูห้าบาน
เอเวอร์โกลว์

เอเวอร์โกลว์ (หรือเขียนด้วยตัวใหญ่ทั้งหมด; เกาหลี: ; อาร์อาร์: "Ebeogeullou") เป็นเกิร์ลกรุปเกาหลีใต้ ก่อตั้งโดยเยฺว่หฺวาเอนเตอร์เทนเมนต์ กลุ่มประกอบด้วยสมาชิกหกคน ได้แก่ อี:ยู, ชีฮย็อน, มีอา, อนดา, อาช่า และอี้เหริน กลุ่มเปิดตัวเมื่อวันที่ 18 มีนาคม ค.ศ. 2019 ด้วยซิงเกิลอัลบั้ม"อาร์ไรวัลออฟเอเวอร์โกลว์ "
ประวัติ.
ก่อนเปิดตัว.
ในปี ค.ศ. 2016 ชีฮย็อน ได้เข้าร่วมแข่งขันในรายการพรอดิวซ์ 101 ฤดูกาล 1 ได้อันดับที่ 40 และ ปี ค.ศ.2018 โปรดิวซ์ 48 ได้อันดับที่ 27 ปี ค.ศ. 2018 อี้เหริน เข้าร่วมแข่งขันในรายการพรอดิวซ์ 48 ได้อันดับที่ 28
ปี ค.ศ. 2017 อนดา เข้าร่วมแข่งขันในรายการไอดอลสคูล ปี ค.ศ. 2018 อาชยา เคยเป็นเด็กฝึกค่ายเจวายพีเอ็นเตอร์เทนเมนต์
สมาชิก.
ดัดแปลงจากโปรไฟล์เนเวอร์
เส้นเวลา.
ในวันที่เปิดตัว อี:ยูได้รับการแนะนำในฐานะหัวหน้ากลุ่มของเอเวอร์โกลว์ อย่างไรก็ตาม บทบาทหัวหน้ากลุ่มถูกเปลี่ยนไปยังชีฮย็อน ตามที่ประกาศในระหว่างการแสดงโชว์ "Last Melody" ของกลุ่มเมื่อวันที่ 25 พฤษภาคม ค.ศ. 2021
วันที่ 9 มกราคม ค.ศ. 2022 เยฺว่หฺวาเอนเตอร์เทนเมนต์ประกาศว่าอี้เหรินจะหยุดพักจากกิจกรรมของเอเวอร์โกลว์ เพื่อใช้เวลากับครอบครัวของเธอในประเทศจีนและด้วยเหตุผลด้านการศึกษา เธอกลับมาทำกิจกรรมกลุ่มอีกครั้งในเดือนธันวาคม ค.ศ. 2022
วันที่ 11 สิงหาคม ค.ศ. 2022 อาชยาได้หยุดพักกิจกรรมชั่วคราวเนื่องจากปัญหาสุขภาพกะทันหัน เธอกลับมาทำกิจกรรมอีกครั้งที่งาน Super Music Festival 2022 ที่โตเกียวเมื่อวันที่ 22 สิงหาคม 2022
บารุน ซอบติ

บารุน ซอบติ (เกิดเมื่อวันที่ 21 สิงหาคม ค.ศ. 1984) เป็นนักแสดงชายชาวอินเดีย มีชื่อเสียงจากการรับบทเป็นพระเอกนำจากละครโทรทัศน์เรื่อง "Iss Pyaar Ko Kya Naam Doon? แผนรักลวงใจ".
นอกจากนั้นเขายังมีผลงานเด่นทางด้านละครโทรทัศน์อีก เช่นเรื่อง "Shraddha", "Dill Mill Gayye", "Baat Hamari Pakki Hai" 
ซึ่งในปัจจุบันเขากลับมารับบทนำอีกครั้งในละครโทรทัศน์เรื่อง "Iss Pyaar Ko Kya Naam Doon? 3 (แผนรักลวงใจ ภาค 3)"
เขามีผลงานเด่นจากการแสดงภาพยนตร์ เช่น "Main Aur Mr. Riight", "Tu Hai Mera Sunday", "Tanhaiyan", "The Great Indian Dysfunctional Family", "Dry Dreams" (2015)
ประวัติ.
บารุน ซอบติ เขาสมรสกับภรรยาเป็นที่เรียบร้อยแล้ว เขาเริ่มเข้าสู่วงการตั้งแต่ปี 2009 และมีผลงานที่สร้างชื่อจนเป็นนักแสดงยอดนิยมแห่งอินเดีย ในบท ‘อาร์นาฟ’ จากเรื่อง “แผนรักลวงใจ” ที่กำลังออกอากาศอยู่ทางช่อง8 ในประเทศไทย ภายใต้บทบาทของนักธุรกิจแสนเย็นชา สายตาฟาดฟันกับนางเอก ‘ซานายา ไอรานี’ อยู่ตลอดเวลา และหลังจากซีรีส์เรื่องนี้ออกอากาศไปตั้งแต่วันแรก เรตติ้งที่อินเดียก็พุ่งสู่อันดับ1 ทำให้บารุนได้งานโฆษณาตามมาไม่ขาดสาย รวมทั้งรางวัลการันตีอีกมากมาย จนได้รับโอกาสไปเป็นนักแสดงชั้นนำบอลลีวูดในเวลาต่อมา
ปีเตอร์ ลินช์

ปีเตอร์ ลินช์  เกิดเมื่อวันที่ 19 มกราคม ค.ศ. 1944 เป็นนักลงทุนและผู้จัดการกองทุนรวม ปีเตอร์ ลินช์บริหารกองทุนที่มีชื่อว่ากองทุนมาเจลลัน (Magellan Fund) ซึ่งอยู่ภายใต้สังกัดของบริษัทหลักทรัพย์จัดการกองทุนฟิเดลลิตีอินเวสเมนส์ (Fidelity Investments) ผลงานการบริหารกองทุนมาเจลลัน ของปีเตอร์ ลินช์ระหว่างปี ค.ศ. 1977 ถึง ค.ศ. 1990 ทำผลตอบแทนจากการลงทุนเฉลี่ยต่อปีได้ 29.2% ต่อปี ในช่วงที่เขาบริหารกองทุน กองทุนของปีเตอร์ ลินช์เติบโตจาก 18 ล้านเหรียญเป็น 14,000 ล้านเหรียญ แนวคิดในการลงทุนที่มีชื่อเสียงของปีเตอร์ ลินช์คือจงลงทุนในหุ้นที่คุณรู้จักและจงมองหาหุ้น 10 เด้ง ปีเตอร์ ลินช์มีผลงานหนังสือหลายเล่ม เล่มที่มีชื่อเสียงมากที่สุดคือ "เหนือกว่าวอลล์สตรีท" (One Up on Wall Street)
ภาษาดั้งเดิม

ภาษาดั้งเดิม (proto-language) เป็นภาษาที่สมมุติว่ามีอยู่ในอดีต และเป็นภาษาบรรพบุรุษของภาษาในปัจจุบัน ซึ่งมีความสัมพันธ์กันทางเชื้อสาย ภาษาดั้งเดิมได้มาจากการสืบสร้างด้วยวิธีการเปรียบเทียบภาษาที่คล้ายคลึงกัน เช่น ภาษาไทดั้งเดิม (Proto-Tai) เป็นภาษาที่สืบสร้างมาจากภาษาไทกลุ่มต่าง ๆ ในปัจจุบัน ได้แก่ ภาษาไทกลุ่มตะวันตกเฉียงใต้ เช่น ไทย ลาว  ภาษาไทกลุ่มกลาง เช่น จ้วงใต้ โท้  และภาษาไทกลุ่มเหนือ เช่น จ้วงเหนือ ปูยี
เพลงสรรเสริญสาธารณรัฐเซาท์ออสซีเชีย

เพลงชาติเซาท์ออสซีเชีย (,"Respublikæ Xussar Irystony Paddzaxadon Gimn") หรือที่รู้จักกันในชื่อ Beloved Ossetia!  (ชาวออสซีเชียเป็นที่รัก) นำไปใช้วันที่ 5 พฤษภาคม 2538 คำร้องประพันธ์โดย Totraz Kokaev และทำนองประพันธ์โดย Felix Alborov
เนื้อเพลง.
ต้นฉบับภาษา ออสซีเชีย.
<poem>უარზონ ირჷსთონ! დ ნომჷ ქადნ
ლუუმ ცჷრაღაუ მახ უჷრდჷგ,
დჷ დ ნ უარზთჷ ავდნ,
დჷ — ნ ცინ ყჷგ!
ჶხრმ მახ დ ზხხჲ არდ,
დჽ ნომ დჷნ ისმ ბრზონდ,
უდულდაჲ დჷნ ქნმ ლგგად,
დუნ უ ნ ცარდ ნჷვონდ!
"უ, სთჷრ ხუჷცაუ! დ ხორზხ, დ არჶ —"
"ირჷ უზგნ დჷ ცარდამონდ რათთ!"
უზზაუ უჷდ დ ივღუჷდ, ირჷ ბსთ,
ზჷლდი დ ჶდჷლ საუ ჶჷდოხ,
ჶლ-იუ უდდრ დ ჶარნჷ რსთჲ
ქოდთოჲ დ ზჷნთ როხ.
ცარდჷ რუხსმ ცჷდთ,
ჶჷდბონთჷ ნ სასთ დ ნჷჶს,
სრბრზონდ ალქდდრ უჷდთ,
რაზმ ცუჷს!
"უჽ, უასთჷრჯი! დჽ ხორზჽხ, დჽ არჶჽ —"
"ირჷ ძჷლლჽჲჽნ ჶჽნდაგამონდ რათთ!"
ჶჷდლთჷ, ირჷ უზგ!
ზრდჲჷ თგთჲ დ ნჷვზთ,
აცჷ დუნეჲჷ ნჷნ მასთჷ უზჲ
მა უ დიხ ურსთ,
დუგჽჲ დუგმჽ ნჽრჽდ დჽ ნომ,
ბჽრზონდდჽრ ქჽნჽდ დჽ ქად,
დჽ ნჷჶსჽჲ მახ ცჽრჽმ ჽნგომ,
დჽ ჶჽრცჷ რუხს უ ნჽ ცარდ!
"უჽ, ბჽსთჷ ჶარნ! დჽ ხორზჽხ, დჽ არჶჽ —"
"ნჽ უარზონ ირჽნ დჷ იუ ამონდ რათთ!"
"ნომ ჽმჽ ჲჷნ ქად!"</poem>
เพลงชาติสาธารณรัฐซานมารีโน

เพลงชาติสาธารณรัฐซานมารีโน เป็นเพลงชาติของสาธารณรัฐซานมารีโน คำร้องประพันธ์โดย Federico Consolo นักไวโอลินและนักแต่งเพลงชาวอิตาเลียน และแทนเพลง Giubilanti d'amore fraterno ในฐานะเพลงชาติในปี 1894 เพลงชาตินี้เป็นหนึ่งในไม่กี่เพลงที่ใช้อย่างไม่มีทางการ (รวมถึง สเปน บอสเนียและเฮอร์เซโกวีนา และ คอซอวอ) และเรียกกันง่ายๆว่า "Inno Nazionale" (เพลงชาติ) ไม่ค่อยมีใครรู้จักและแทบจะไม่คุ้นเคยกับชื่อเพลงนี้ แต่ "Inno Nazionale" เล่นเพลงเป็นประจำในรัฐของ ซานมารีโนโดยกองดุริยางค์กองทัพซานมาริโน ในช่วงเทศกาลประจำชาติ
เพลงสรรเสริญสาธารณรัฐการากัลปักสถาน

เพลงสรรเสริญสาธารณรัฐการากัลปักสถาน (การากัลปัก: "Qaraqalpaqstan Respublikasınıń Mámleketlik Gimni")เป็นหนึ่งในสัญลักษณ์ประจำชาติของสาธารณรัฐการากัลปักสถาน ซึ่งเป็นเขตปกครองตนเองของอุซเบกิสถาน พร้อมด้วยธงชาติ และตราแผ่นดิน ทำนองเพลงชาติประพันธ์โดยโดย Najimaddin Muxammeddinov พร้อมเนื้อเพลงที่เขียนโดยกวีชาวกัลปัก คำร้องประพันธ์โดย İbrayım Yusupov ถูกนำมาใช้อย่างเป็นทางการเมื่อวันที่ 24 ธันวาคม ค.ศ. 1993
ชิงชี่

ชิงชี่ (ชื่อวิทยาศาสตร์: "Capparis micracantha") เป็นพืชในสกุลชิงชี่ ลักษณะเป็นไม้พุ่มหรือรอเลื้อย มีหนาม ใบรูปขอบขนาน รูปใบหอกหรือแกมรูปไข่ ยาว 10-30 เซนติเมตร โคนใบมนหรือกลม ก้านใบยาว 1-2 เซนติเมตร ดอกออกเป็นช่อสั้น ๆ ตามซอกใบ มี 2-7 ดอก ก้านดอกยาว 0.6-2 เซนติเมตร มีขนสั้นนุ่ม กลีบเลี้ยงรูปไข่แกมรูปขอบขนาน ยาว 0.6-1 เซนติเมตร กลีบดอกสีขาว กลีบคู่บนรูปขอบขนานหรือรูปใบหอก มีสีเหลืองหรือสีม่วงแซม ยาว 1-2 เซนติเมตร ปลายกลีบดอกกลม โคนกลีบเรียวแคบ ก้านชูอับเรณูยาว 1.5-2.5 เซนติเมตร รังไข่เกลี้ยง ก้านชูเกสรเพศเมียยาว 1.5-3 เซนติเมตร ออกดอกช่วงเดือนเมษายน-สิงหาคม ผลรูปกลมหรือรี ยาว 3-7 เซนติเมตร ผนังหนาสีส้มแดง มีริ้วตื้น ๆ หรือเรียบ ภายในมีเมล็ดรูปไตสีแดงเข้ม ยาวประมาณ 7 มิลลิเมตร จำนวนมาก
ชิงชี่มีถิ่นกำเนิดในบังกลาเทศ, จีนตอนใต้และเอเชียตะวันออกเฉียงใต้ ขยายพันธุ์ด้วยการเพาะเมล็ด ชิงชี่เป็นไม้ประดับที่ปลูกในที่ที่มีแสงแดดและความชื้นปานกลาง รากใช้เป็นยาแก้ไข้ ขับลม ขับปัสสาวะ รักษาโรคกระเพาะอาหาร
กองเรืออูที่ 29

กองเรืออูที่ 29  ได้รับการก่อตั้งขึ้นในเดือนธันวาคม ค.ศ. 1941 ในลาสเปเซีย ที่ประเทศอิตาลี ภายใต้คำสั่งของคอร์เวทเทนคาพีเท็น ฟรันทซ์ เบ็คเคอร์ กองเรือที่ปฏิบัติการส่วนใหญ่อยู่ในเรืออูแบบ VII และมุ่งเน้นความพยายามเป็นหลักในทะเลเมดิเตอร์เรเนียน โดยต่อต้านกลุ่มเรือที่เดินทางพร้อมกันเป็นกลุ่มใหญ่ ในเดือนสิงหาคม ค.ศ. 1943 กองเรือกรีธาทัพสู่ตูลง แต่ก็มีเรืออูในมาร์แซย์และซาลามิสเช่นกัน กองเรือถูกปลดประจำการในกันยายน ค.ศ. 1944 เมื่อ"อู-407" จมลงในวันที่ 19 กันยายนและเรือกองเรือสองลำสุดท้ายคือเรือ"อู-565" และ"อู-596" ได้ถูกจมเรือในซาลามิส
ประธาน ศรีดารุณศีล

พระสังฆราช โยเซฟ ประธาน ศรีดารุณศีล S.D.B. (เกิดวันที่ 9 กุมภาพันธ์ ค.ศ. 1946) เป็นมุขนายกกิตติคุณมิสซังโรมันคาทอลิกสุราษฎร์ธานี ปัจจุบันยังดำรงตำแหน่งฝ่ายบริหารหลายตำแหน่งในคริสตจักรโรมันคาทอลิกในประเทศไทย เช่น รองประธานสภาประมุขแห่งบาทหลวงโรมันคาทอลิกแห่งประเทศไทย เป็นต้น และเคยเป็นอดีตอธิการเจ้าคณะแขวงซาเลเซียนแห่งประเทศไทย
ประวัติ.
พระคุณเจ้าโยเซฟ ประธาน ศรีดารุณศีล ท่านรับศีลล้างบาปที่วัดพระหฤทัยพระเยซูเจ้า อำเภอวัดเพลง จังหวัดราชบุรี รับศีลกำลังที่วัดนักบุญยอแซฟ อำเภอบ้านโป่ง จังหวัดราชบุรี เติบโตและเข้าบ้านเณรซาเลเซียนในนามวัดพระตรีเอกภาพหนองหิน อำเภอเมือง จังหวัดนครปฐม ในปี ค.ศ. 1965 ท่านได้เข้าเป็นสมาชิกคณะซาเลเซียนของคุณพ่อบอสโกที่ อำเภอหัวหิน จังหวัดประจวบคีรีขันธ์ ศึกษาวิชาปรัชญาที่ฮ่องกง และวิชาเทววิทยา ที่เครมิซาน ประเทศอิสราเอล และในวันที่ 29 มิถุนายน ปี ค.ศ.1975 ท่านได้รับศีลบวชเป็นบาทหลวงจากสมเด็จพระสันตะปาปาปอลที่ 6
ท่านเริ่มดำรงตำแหน่งมุขนายกมิสซังโรมันคาทอลิกสุราษฎร์ธานี เมื่อวันที่ 9 ตุลาคม ค.ศ. 2004